โทแพซ

โทแพซเป็นแร่ซิลิเกตที่ประกอบด้วยอะลูมิเนียมและฟลูออรีน มีสูตรเคมีคือ Al2SiO4 (F, OH)2

โทแพซบริสุทธิ์ไม่มีสีและโปร่งใส แต่มักมีสีจากสิ่งขนาดเล็กที่อยู่ข้างใน โทแพซทั่วไปมีสีไวน์, สีเหลือง, สีเทาซีด, สีแดง, ส้ม, หรือสีน้ำตาลเข้ม นอกจากนี้ยังสามารถทำให้เป็นสีขาว, สีเขียวอ่อน, สีฟ้า, สีทองหรือสีชมพู (หายาก) ได้อีกด้วย

โทแพซส้มเป็นพลอยเดือนพฤศจิกายน ซึ่งเป็นสัญลักษณ์แห่งมิตรภาพ และเป็นอัญมณีประจำรัฐยูทาห์Utah State Gem – Topaz . Pioneer.utah.gov (2010-06-16). Retrieved on 2011-10-29. และโทแพซน้ำเงินเป็นอัญมณีประจำรัฐเท็กซัสState Gem – Texas Blue Topaz. State Gemstone Cut – Lone Star Cut. state.tx.us

ประเทศไทย พบทั่วไปในแหล่งแร่ดีบุก ที่เกิดจากสายเพกมาไทต์ สีขาวใสเคยพบจากเหมืองดีบุก ที่อำเภอถลาง จังหวัดภูเก็ต และพบมากในหินไกรเซนที่หาดส้มแป้น อําเภอเมือง จังหวัดระนอง นอกจากนี้ ยังมีรายงานพบโทแพซสีอ่อนที่ตำบลคลองจัง อำเภอร่อนพิบูลย์ จังหวัดนครศรีธรรมราช สีฟ้าพบที่จังหวัดราชบุรีและแม่ฮ่องสอน

ต่างประเทศ แหล่งสำคัญ ได้แก่ ประเทศรัสเซีย ผลึกขนาดใหญ่ไม่มีสี ในประเทศบราซิล สหรัฐอเมริกา และมาดากัสการ์ แหล่งอื่น ๆ พบที่ประเทศเยอรมนี จีน ปากีสถาน พม่า ญี่ปุ่น นามิเบีย และไนจีเรีย เป็นต้น

 อ้างอิง 

หมวดหมู่:อัญมณี